
Nr.5119 din 17.05.2021 

                                                        Referat de aprobare 

        Prezentul referat de aprobare are la bază prevederile art.6 alin(3) si art.30 alin(1) si (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificarile și completările ulterioare, reprezentând instrumentul de prezentare și motivare a proiectului privind aprobarea scoaterii din funcţiune şi trecerea din domeniul public în domeniul privat al Municipiului Marghita a unor bunuri –mijloace fixe din gestiunea Stadion Marghita 
         Motivarea promovării acestui proiect este justificată de oportunitatea  finanţării prin Ministerului Dezvoltării    Lucrărilor Publice și Administrației prin Compania Naţională de Investiţii “C.N.I.” S.A.,  a unei construcţii moderne de bază sportivă TIP 1  pe locaţia actualului stadion. 
Astfel, s-a aprobat  prin Hotărârea Consiliului Local nr. 75 din 23.04.2021 predarea  amplasamentului şi asigurarea condiţiilor în vederea executării obiectivului de investiţii Proiect tip - „Construire bază sportivă TIP 1, str. Petőfi Sándor,  municipiul Marghita, județul Bihor”, urmând ca după finalizarea lucrării, administraţia locală să întreţină şi să menţină destinaţia acestuia pe o perioadă de minim 15 ani. 
          Întrucât terenul trebuie predat liber de construcţiile care  sunt în prezent ( tribune, gard de beton etc.) obligaţie prevăzută în art. 6 al aceleeaşi hotărâri, serviciul de contabilitate are obligaţia scoaterii din funcţiune  a acestor bunuri şi deci , implicit  trecerea dinn domeniul public în domeniul privat al localităţii, pentru a putea fi valorificate sau casate, după caz. 
         Pe aceste motive consider oportună initerea unui proiect  de hotărâre privind aprobarea scoaterii din funcţiune şi trecerea din domeniul public în domeniul privat al municipiului Marghita a unor bunuri –mijloace fixe din gestiunea Stadion Marghita 
                   Primar 
Marcel Emil Sas-Adăscăliţii 

